Sharof Rashidov

pisi|Sharof Rashidovi portree 

Sharof Rashidovich Rashidov (usbeki kirillitsas Шароф Рашидович Рашидов; vene keeles Шараф Рашидович Рашидов Šaraf Rašidovitš Rašidov; 6. november (vkj 24. oktoober) 1917 Jizzax, Samarkandi oblast – 31. oktoober 1983 Karakalpaki ANSV) oli Usbeki NSV partei- ja riigitegelane. 

Ta lõpetas 1941. aastal Samarkandi Riikliku Ülikooli filoloogia teaduskonna ja 1948. aastal kaugõppes NLKP KK juures asuva Kõrgema Parteikooli.

Partei- ja riigitegelasena
Rashidov oli aastatel 1944–1947 Usbekistani K(b)P Samarkandi Oblastikomitee sekretär, 1947–1949 vabariikliku ajalehe vastutav toimetaja, 1949–1950 Usbekistani Kirjanike Liidu juhatuse esimees, 1950–1959 Usbeki NSV Ülemnõukogu Presiidiumi esimees ja 1959–1983 Usbekistani Kommunistliku Partei Keskkomitee esimene sekretär. 

NLKP Poliitbüroo koosseisus
Ta oli NLKP Keskkomitee Poliitbüroo (kuni 1966. aastani Presiidium) liikmekandidaat alates 1961. aastast.

Sharof Rashidov suri 1983. aastal ja maeti Taškendi linna tsentrumis Lenini muuseumi vastas asuvas skvääris. Hiljem toimus ümbermatmine Chigatoy kalmistule.

Tunnustus
Kahekordne sotsialistliku töö kangelane (1974, 1977)
10 Lenini ordeni kavaler (ordenid saadud ajavahemikus 1950–1980)

Looming
Rashidovi esimene luulekogu ilmus 1945. aastal, esimene romaan 1951. aastal. Järgmised romaanid ilmusid 1958., 1964. ja 1971. aastal. Arvatakse, et kõik tema teosed on kirjutanud tegelikult tollane Usbekistani Kirjanike Liidu juhatuse esimees Komil Yashin.

Viited

Kategooria:Usbekistani poliitikud
Kategooria:NLKP KK Poliitbüroo liikmed
Kategooria:Kirjanikud
Kategooria:Kahekordsed sotsialistliku töö kangelased 
Kategooria:Lenini ordeni kavalerid
Kategooria:Oktoobrirevolutsiooni ordeni kavalerid
Kategooria:Tööpunalipu ordeni kavalerid
Kategooria:Punatähe ordeni kavalerid
Kategooria:Ordeni "Austuse märk" kavalerid
Kategooria:Lenini preemia laureaadid
Kategooria:Sündinud 1917
Kategooria:Surnud 1983